cyanic-selkie/wikianc huggingface dataset:
Kansallispuolue (Etelä-Afrikka)
Apartheid
Toisen maailmansodan jälkeen uudelleen yhdistynyt Kansallispuolue (nimellä Herenigde Nasionale Party, entinen GNP) lähti vuoden 1948 vaaleihin kampanjoimaan uuden apartheidiksi kutsumansa politiikan puolesta. Se ajoi rotujen välisten avioliittojen kieltämistä ja maassa olevien intialaisten välitöntä kotiuttamista Intiaan Etelä-Afrikalle ”vieraina elementteinä”. Kansallispuolue lupasi myös turvata ”valkoisten työläisten edut ja työmahdollisuudet valkoisten alueilla”, ja sen vaalikampanjassa käytettiin iskulauseita kuten ”Swart gewar” (musta vaara) ja ”Die kaffer op sy plek” (Kafferi sinne minne kuuluukin). Puolue voitti vaaleissa parlamentin enemmistön, vaikka saikin alle puolet annetuista äänistä, ja muodosti hallituksen Daniel François Malanin johdolla.
Kansallispuolueen tiukka apartheid-politiikka lisäsi sen suosiota. Se voittikin sekä vuoden 1953 että vuoden 1958 vaalit ja sai joka kerta suuremman enemmistön parlamentissa. Malanin siirryttyä eläkkeelle vuonna 1954 valtaan nousi Johannes Strijdom. Hänen kuollessaan vuonna 1958 uudeksi pääministeriksi valittiin hollantilaissyntyinen entinen alkuasukasasioiden ministeri Hendrik Verwoerd, joka oli yksi apartheid-järjestelmän pääideologeista. Kansallispuolueen menestys ajoi myös pääoppositiopuolueen United Partyn tiukemman rotuerottelupolitiikan taakse, ja ainoastaan siitä eronnut Progressive Federal Party vastusti avoimesti apartheid-politiikkaa. Vuoden 1961 vaaleissa Kansallispuolue sai 105 paikkaa, United Party 45 ja Progressive Federal Party vain yhden.
Pääministeri Verwoerd murhattiin vuonna 1966, ja Sharpevillen verilöylyn jälkeisten mellakoiden kukistamisella mainetta hankkinut B. J. Vorster valittiin yksimielisesti Kansallispuolueen johtajaksi ja uudeksi pääministeriksi. Pääministerinä Vorster pyrki esiintymään maltillisena poliitikkona ja yritti parantaa Kansallispuolueen välejä maan englanninkielisen väestöön ja afrikkalaisten maiden johtajiin. Tämä johti hänet riitaan puolueen vanhoillisten ryhmien kanssa. Vorster yritti kaksi vuotta pitää puoluetta yhtenäisenä, mutta lopulta hän ajoi ”verkramptesit”, eli ”kapeakatseiset”, pois puolueesta. Ryhmän nopeasti perustama Uudelleenrakennettu kansallispuolue hävisi vuoden 1970 vaalit selkeästi. Puolueen sisäiset kiistat kuitenkin jatkuivat, ja vuonna 1978 Vorster erosi puolueen puheenjohtajuudesta ja pääministeriydestä.
Vuonna 1978 pääministeriksi noussut P. W. Botha pyrki kukistamaan apartheidin vastaisen rintaman tarjoamalla mustille rajoitettuja oikeuksia. Vuonna 1979 hallitus laillisti mustien ammattiyhdistykset ja antoi niille oikeuden käydä palkkaneuvotteluja työnantajien kanssa. Mustille annettiin myös rajoitettu oikeus osallistua kaupunginhallitusten toimintaan ja mustien oikeutta omistaa kiinteistöjä ja yrityksiä laajennettiin. Vuonna 1979 Botha meni vielä pidemmälle perustaen komission, joka esitti maan perustuslain uudistamista siten, että värillisille ja intialaisille (mutta ei mustille) olisi luotu parlamenttiin omat kamarinsa. Perustuslaki uudistettiin vuonna 1983 kansanäänestyksen jälkeen, jossa 2/3 valkoisista eteläafrikkalaisista kannatti sitä. Vaikka parlamentin valtasuhteet oli uudessakin perustuslaissa valittu niin, että valkoisilla säilyi täydellinen päätösvalta, repi perustuslakiuudistus kuitenkin Kansallispuoluetta kahtia ”valistuneisiin” (”verligtes”), jotka kannattivat muutosta ja ”kapeakatseisiin” (”verkramptes”), jotka katsoivat etteivät rotujen tullut olla minkäänlaisessa kanssakäymisessä. Uuden perustuslain mukaisesti maan uusi kolmikamarinen parlamentti valitsi vuonna 1984 Bothan maan toimeenpanevaksi presidentiksi, joka korvasi aikaisemmat pääministerin ja pääosin seremoniallisen presidentin virat.
Vuonna 1982 joukko Kansallispuolueen poliitikkoja, mukaan lukien 17 kansanedustajaa, jotka erosivat Kansallispuolueesta protestina P. W. Bothan luomalle uudelle perustuslaille, joka antoi intialaisille ja värillisille rajallisen äänioikeuden. Puolueen johtoon nousi Andries Treurnicht. Puolueen keskeinen tavoite oli vallanjaon estäminen maan etnisten ryhmien kesken. Konservatiivinen puolue sai vaalivoiton sekä vuoden 1987 vaaleissa, joissa sai 23 kansanedustajaa, että vuoden 1989 vaaleissa paikkaluvun noustessa 39:ään, ja siitä muodostui Kansallispuolueen muodostaman hallituksen pääoppositiopuolue.
1980-luvun loppupuolella Kansallispuolueen kenttäväki alkoi olla yhä tyytymättömämpää Bothan toimintaan. Tilanne kärjistyi presidentin saaman aivoverenvuodon jälkeen, ja lopulta 15. elokuuta 1989 Botha joutui eroamaan presidentin tehtävästä painostuksen edessä. Uudeksi presidentiksi nousi Frederik de Klerk, joka oli valittu helmikuussa puolueen puheenjohtajaksi. Vuonna 2000 Botha erosi myös Kansallispuolueesta.
Apartheidin päättyminen
Vuonna 1989 maan presidentiksi noussut Frederik de Klerk katsoi, että ulko- ja sisäpoliittinen tilanne vaati neuvottelujen aloittamista apartheidia vastustaneiden järjestöjen kanssa. Itä-Euroopan kommunismin romahtamisen myötä Kansallispuolueen muodostaman hallituksen aikaisempi näkemys ANC:n vastaisesta taistelusta osana laajempaa kommunismin vastaista taistelua ei enää ollut mahdollinen. Pitkällä aikavälillä myös kansainvälinen taloudellinen painostus tulisi johtamaan maan elintason laskemiseen. De Klerk katsoi, että neuvotteluteitse olisi mahdollista saavuttaa maan valkoisen väestön kannalta parempi lopputulos silloin, kun ne käytäisiin hallituksen vielä ollessa suhteellisen vahvoilla sotilaallisesti.
2. helmikuuta 1990 de Klerk ilmoitti laillistavansa apartheidia vastustaneet järjestöt ja vapauttavansa Nelson Mandelan ja satoja muita poliittisia vankeja. De Klerk sanoi myös olevansa valmis aloittamaan neuvottelut kaikkien osapuolien kanssa uudesta perustuslaista.
Kansallispuolue vuoden 1994 jälkeen
Vuonna 1994 maassa pidettiin vaalit, joihin saivat ensimmäistä kertaa osallistua kaikki etniset ryhmät. Vaaleissa maan johtoon nousi ANC:n johtama koalitio. Kansallispuolue nousi toiseksi suurimmaksi puolueeksi 20,4 % kannatuksella. Puolue muutti nimensä Uudeksi kansallispuolueeksi.
Uusi kansallispuolue ja Demokraattinen puolue liittoutuivat vuonna 2000 Demokraattiseksi allianssiksi. Uusi kansallispuolue erosi koalitiosta jo kuitenkin lokakuussa 2001. Elokuussa 2004 puoluekokous päätti yksimielisesti lakkauttaa puolueen ja sen entiset kansanedustajat liittyivät pääasiassa ANC:hen.
Suomalaiset eurokolikot
right|120px
Suomalaiset eurokolikot ovat Suomelle lyötyjä eurokolikoita. Eurokolikoissa arvopuoli (klaava) on kaikissa euromaissa samanlainen, mutta tunnuspuolen (kruuna) jokainen euromaa suunnittelee itse omille kolikoilleen.
Suomen kansallisen puolen ovat suunnitelleet:
Vuosien 1999–2006 kolikoiden kansallisella puolella on pieni M-kirjain (katso sapelin kahvan alle), joka tulee rahat lyöneen Suomen Rahapajan toimitusjohtajan Raimo Makkosen sukunimen ensimmäisestä kirjaimesta. Tätä merkintää kutsutaan rahamestarin merkiksi. Vuodesta 2007 lyödyissä eurokolikoissa alettiin käyttää M-kirjaimen sijaan Rahapajan liikemerkkiä (runsaudensarvi josta tulee ulos kolikoita) ja kolikkoihin lisättiin Suomen maatunnus FI. Vuonna 2008 Rahapajan liikemerkki siirrettiin kolikon reunasta keskemmälle kolikkoa. Vuodesta 2011 alkaen Rahapajan liikemerkki muuttui (leijonavaakuna ympyrän sisällä).
Suomalaisia yhden ja kahden sentin kolikoita on lyöty suurehkoja määriä etupäässä keräilijöitä varten. Niitä ei Suomessa juuri tarvita maksuvälineinä, koska Suomessa, toisin kuin useimmissa muissa euromaissa, käteismaksut pyöristetään viidellä jaolliseen senttimäärään.
Kahden euron erikoisrahat
Vuodesta 2004 lähtien on euroalueella laskettu liikkeelle kansallisia erikoiskaksieuroisia juhlistamaan henkilöitä tai tapahtumia. Erikoisrahat ovat käypää valuuttaa koko euroalueella. Suomi on laskenut liikkeelle kahden euron erikoisrahan vuosittain. Euromääräiset erikoisrahat julkaistaan EU:n lehdessä.
Suomalaiset euroarvoiset juhlarahat
Suomi julkaisee euroarvoisia juhlarahoja. Tyypillisesti joka vuosi liikkeelle lasketaan perusmetallinen 5 €:n kolikko, kaksi hopeista 10 €:n kolikkoa ja kultainen kolikko. Kultaisten juhlarahojen nimellisarvo on ollut 20 €, 50 € tai 100 €.
Luettelo julkaistuista juhlarahoista on Rahapajan sivuilla.
Aiheesta muualla
€
Edgar (Englanti)
thumb|200px|Englannin kuningas Edgar Edgar tai Eadgar I (n. 942 – 8. heinäkuuta 975) oli Englannin kuningas vuosina 959–975. Edgar oli kuningas Edmund I:n nuorin poika. Hänet tunnetaan lisänimellä "Rauhallinen" (tai "Rauhaisa",, Peaceable), koska hänen valtakautensa aikana ei juurikaan sodittu.
Vuonna 955 kuningas Edred, Edgarin ja tämän veljen Edwyn setä, kuoli. Veljeksistä vanhempi, Edwy peri valtakunnan. Kuitenkin jo vuonna 957 kuningaskunta jakautui Northumbrian ja Mercian siirtyessä Edgarin hallintaan, Edwyllä säilyivät eteläiset Wessex ja Kent. Vaikka Edwy oli epäsuosittu hallitsija, ei ole mitään suoria todisteita sodankäynnistä, ja alueiden jako on saattanut olla etukäteen sovittu ratkaisu. Koska Edgar oli vain noin 14-vuotias, hän oli luultavasti ainoastaan vanhemman veljensä alaisuudessa hallinnut vasalli. Edwy kuoli vuonna 959 ja Edgarista tuli koko Englannin kuningas. Kuolema saattoi estää sisällissodan syttymisen veljesten välille.
Edgar haudattiin kuoltuaan Glastonburyn luostariin Somersetiin. Häntä seurasi kuninkaana hänen vanhin poikansa Edvard Marttyyri.
Edgar ja kirkko
Edgarin valtakauden merkittävimpiä uudistuksia oli luostarilaitoksen elvyttäminen. Tässä Edgaria auttoi hänen merkittävä neuvonantajansa Dunstan (myöhemmin Pyhä Dunstan). Dunstan oli joutunut maanpakoon Flanderiin Edwyn hallintokaudella, mutta palattuaan hän toteutti Edgarin tukemana uudistuksia, joita hän oli oppinut ollessaan mantereella. Dunstanista tuli aluksi Worcesterin piispa, sitten Lontoon ja lopuksi Canterburyn arkkipiispa.
Edgar ja Dunstan panivat toimeen voimakkaan kirkollisen uudistusohjelman, "900-luvun uskonpuhdistuksen". Se otti käyttöön luostareissa benediktiinihallinnon Canterburyssa, Glastonburyssa, Winchesterissä, Worchesterissä ja monissa muissa pienemmissä luostareissa. Uudistus koski myös koulutusta ja taiteita. Raamatunosia käännettiin anglosaksiksi ja eurooppalaisia mestareita kutsuttiin mantereelta Englantiin rakentamaan kirkkoja.
Kruunaus Bathissa
Edgar kruunattiin Bathissa, mutta vasta vuonna 973. Tämä on ensimmäinen Englannin kuninkaan kruunaus, josta on säilynyt tietoja ja tapahtuma itsessään on pohjana vieläkin brittimonarkiassa käytössä olevalle kruunajaisseremonialle. Kruunajaisia johti Dunstan ja seremoniasta tehtiin uskonnollinen tilaisuus. Aiemmin kohokohtana oli ollut kruunun asettaminen kuninkaan päähän, nyt se oli uuden kuninkaan voitelu pyhällä öljyllä – kuningas edusti Jumalaa maan päällä.
Perhe
Edgarin ensimmäinen vaimo oli Aethelflaed Eneda. Liitosta syntyi kruununperijä Edvard, mutta avioliitto näyttää päättyneen noin vuoden 960 tienoilla. Syy ei ole tiedossa. Sen jälkeen Wulfthryth-niminen nainen synnytti Edgarille tyttären. He eivät olleet naimisissa ja Wulfthryth siirtyi luostariin. Vuonna 964 Edgar meni uudelleen naimisiin: aviopuoliso Aelfthryth oli Edgarin kasvattiveljen leski. Liitosta syntyi kaksi lasta, toinen näistä oli tuleva kuningas Ethelred II Neuvoton.
Hallituksen politiikkaohjelma
Hallituksen politiikkaohjelma on Matti Vanhasen I hallituksen käyttöön ottama uusi ohjelmajohtamisen toimintamalli, joka perustui Paavo Lipposen II hallituksen käynnistämään valtion keskushallinnon uudistushankkeeseen. Politiikkaohjelmalla tarkoitetaan hallitusohjelmaan sisältyvien laajojen useampia ministeriöitä koskevien tehtäväkokonaisuuksien valmistelua. Politiikkaohjelmien käyttöönottoa ja alkuvaiheen kokemuksia selostetaan yksityiskohtaisesti Valtioneuvoston kanslian julkaisussa "Verkostojohtamisen mahdollisuudet valtioneuvostossa"
Matti Vanhasen I hallituksella (2003-2007) oli neljä politiikkaohjelmaa
Tietoyhteiskuntaohjelman ohjelmajohtaja oli Katrina Harjuhahto-Madetoja, työllisyysohjelman Harri Skog ja hänen jälkeensä Maire Mäki, yrittäjyysohjelman Raimo Luoma ja hänen jälkeensä Markus Sovala sekä kansalaisvaikuttamisen politiikkaohjelman ohjelmajohtajana toimi ensin Kaija Majoinen ja hänen jälkeensä Seppo Niemelä.
Vanhasen II hallitus (2007-2010) käynnisti kolme ohjelmaa:
Kaikille politiikkaohjelmille nimitettiin ohjelmajohtajat. Työn, yrittämisen ja työelämän politiikkaohjelman johtajaksi valittiin Rauno Vanhanen, terveyden edistämisen politiikkaohjelman johtajaksi Maija Perho ja lasten, nuorten ja perheiden politiikkaohjelman johtajaksi Georg Henrik Wrede.
Jayme Henrique Chemello
Jayme Henrique Chemello (s. 28. heinäkuuta 1932 São Marcos) on brasilialainen roomalaiskatolinen piispa. Hänet vihittiin papiksi 6. joulukuuta 1958 ja nimitettiin Pelotasin hiippakunnan vihkipiispaksi sekä Bisican titulaaripiispaksi 11. helmikuuta 1969. Piispaksi vihkiminen seurasi 20. huhtikuuta. Pääkonsekraattorina toimi Antônio Zattera, jota avustivat Benedito Zorzi ja Angelo Félix Mugnol.
Lews Therin Telamon
Lews Therin Telamon on Robert Jordanin Ajan Pyörä -sarjan kuvitteellinen hahmo, joka on syntynyt taistelemaan Viimeisessä taistelussa Varjoa vastaan.
Jayme Henrique Chemello
1. syyskuuta 1977 Chemello sai nimityksen Pelotasin hiippakunnan piispaksi. Hänet asetettiin virkaan 4. marraskuuta. Hän jäi eläkkeelle 1. heinäkuuta 2009.
Lews Therin Telamon
Lohikäärme
Lews Therin Telamon tunnettiin nimellä Lohikäärme Varjon sodan aikana. Hulluudessa, joka valtasi kaikki miespuoliset kanavoijat, hän surmasi jokaisen rakastamansa ihmisen ja verisukulaisensa. Sen takia hän sai nimen Suvunsurma.
Uudestisyntynyt Lohikäärme
Uudestisyntyneeksi Lohikäärmeeksi kutsutaan sitä ihmistä, jonka on legendan ja ennustusten mukaan nouseva hädän hetkellä ja pelastavan maailman. Kukaan ei odota tapahtumaa innolla, sillä ennustetaan myös, että hän aiheuttaa uudestaan maailman murtumisen. Hänen on taisteltava Tarmon Gai'donissa, Viimeisessä taistelussa Varjoa vastaan.
Lohikäärme ei muista eikä tiedä olevansa uudestisyntynyt Lohikäärme, joten eri aikakausilla hän kantaa eri nimeä, mutta on ulkonäöltään samantapainen. Rand al'Thor on uudestisyntynyt Lohikäärme, vaikka hän ei suostu sitä alussa hyväksymään tai myöntämään.
Väärät Lohikäärmeet
Joskus ilmaantuu miehiä, jotka julistautuvat uudestisyntyneeksi Lohikäärmeeksi. Useimmat eivät kykene edes kanavoimaan, mutta poikkeuksiakin on ollut. Kanavoimiseen kykenevät väärät Lohikäärmeet ovat vaarallisia, sillä saidinin koskettaminen johtaa jokaisen heistä hulluuteen. Tämän takia Aes Sedait pyrkivät etsimään ja lauhkeuttamaan heidät, ennen kuin he ovat aiheuttaneet enempää harmia.
SSBS S-2
thumb|upright|Kuvan S2-tyypin ranskalainen ydinohjus on museoitu [[Le Bourgetin ilmailumuseoon.]]
Lews Therin Telamon
Väärät Lohikäärmeet
Väärän Lohikäärmeen saatua taakseen paljon kannattajia, pystyi tämä kanavoimaan tai ei, hänen kukistaminen saattaa olla vaikea. Yleensä selvitään armeijalla, mutta sellaisiakin tapauksia on ollut, jossa väärä Lohikäärme on aloittanut valtakuntiin leviäviä sotia.
Väärät Lohikäärmeet saadaan yleensä kiinni ennen kuin he pystyvät täyttämään ennustuksia. Useimmiten Aes Sedain lauhkeutettua heidät, he menettävät elämänhalunsa muiden lauhkeutettujen miesten tavoin.
Voimallisimpia vääriä Lohikäärmeitä olivat Raolin Darksbane, Yurian Stonebow, Davian, Guaire Amalasan ja Logain.
SSBS S-2
Rita ja Rita 2 olivat aktiivissa palveluskäytössä vuosina 1970–1980. Ohjus oli sijoitettuna siiloon. Etelä-Ranskan Plateau d'Albionin ylätasankojen alueella Marseillesta pohjoiseen, oli 2 kappaletta 9 ohjussiilon tukikohtaa. Tällöin ohjusten yhteislukumääräksi muodostui 18 strategisen luokan ydinohjusta. Asetyyppi edusti kolmikantaista (ydinaseet laukaistavissa kolmella eri tavalla; maalta, mereltä sekä ilmasta) Force de Frappea eli Ranskan ydinasedoktriinia. Charles De Gaullen mukaan "minun ruumiini ei pidä olla hänen käsivarttaan arvokkaampi." Ohjustyyppiä seurasi SSBS S-3.
Tyristori
pienoiskuva|Erilaisia tyristoreita.|alt= Tyristori on nelikerroksinen bipolaarinen puolijohdekomponentti, joka muistuttaa hieman diodia. Tyristorissa on kolme elektrodia; anodi ja katodi ja hila.
Rakenne ja toiminta
Tyristori voi olla johtavassa tilassa, kun anodi on positiivisessa jännitteessä katodiin nähden. Tyristori vaatii sähköä johtaakseen ja päästötilaan siirtyäkseen kuitenkin vielä lisäehdon, mitä varten tyristorissa on lisäksi ohjaushila, toisin kuin diodissa. Toisin kuin diodi, tyristori alkaa johtaa virtaa vasta, kun sen hilalle (Gate) tulee riittävän suuri jännitepulssi katodiin nähden.
Kun tyristorin anodi-katodijännite on positiivinen, se ei johda sähköä. Tätä tilaa kutsutaan sulkutilaksi. Tyristori voidaan asettaa päästötilaan antamalla hilalle katodiin nähden positiivinen jännitepulssi. Tyristorin kolme toimintatilaa ovat sulkutila, päästötila ja estotila.
Tyristorin sytyttämistä hilalle syötetyllä jännitepulssilla sanotaan liipaisemiseksi. Liipaisun jälkeen syttymistä säädetään hilavirran avulla. Hilavirran kasvattaminen pienentää syttymisjännitettä. Kun tyristori on johtavassa tilassa, hilavirta tai -jännite eivät enää vaikuta anodivirtaan. Tyristorin sammuttamiseksi anodivirta pitää katkaista tai säätää tietyn minimiarvon alapuolelle. Pienintä anodivirtaa kutsutaan pitovirraksi.
Tavallisen tyristorin lisäksi on muita erikoistyristoreja. GTO-tyristori saadaan johtavaksi hilalle johdetulla positiivisella jännitepulssilla ja johtamattomaksi negatiivisella jännitepulssilla. Triac on kaksisuuntainen tyristori, joka johtaa virtaa molempiin suuntiin.
Käyttö
Tyristoria käytetään esimerkiksi himmentimissä, joilla säädetään valonlähteen kirkkautta. Tyristoreita käytetään myös moottorikäytöissä. Niillä voidaan säätää esimerkiksi tasavirtamoottorien kierrosnopeutta ja lämmitysvastusten tehoa.
Bottidda
Bottidda on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 694 asukasta (vuonna 2016) ja sen pinta-ala on 33,71 neliökilometriä. Se sijaitsee 396 metrin korkeudella merenpinnan yläpuolella.
Katurata
thumb|[[Circuit de Monaco katuradalla järjestettävä Monacon Grand Prix on yksi kuuluisimmista kilpailuista.]]
Katurata on moottoriurheilulle tarkoitettu kilparata, joka koostuu väliaikaisesti siviililiikennekäytöstä poistettavista kaupungin tai kylän tie- ja katuosista. Tilat (muun muassa varikkoalueet, varikkopilttuut, aidat ja katsomot) rakennetaan kilpailun tai kisatapahtuman ajaksi ja puretaan kisatapahtuman päätyttyä. Toisinaan nykyajan varikot, kisatuomariston tilat ja pääkatsomot ovat pysyviä ja valmiita tiloja. Katuratojen päällyste on suunniteltu alun perin siviililiikenteen nopeuksille, minkä seurauksena katuradat ovat kumpuilevia ja radoilta puuttuu pitoa. Ulosajoalueita ei aina löydy, jolloin kuljettajan tekemät virheet ovat suurempia kuin tavallisilla leveämmillä kilparadoilla. Joskus paikallishallinto tukee osakilpailuja ylläpitääkseen alueen turismia.
Aasia ja Afrikka
thumb|[[Marina Bay Street Circuit, Singapore. Ainoa aktiivinen katurata, jota Formula 1 käyttää Aasian mantereella.]]
Eurooppa
thumb|[[St. Petersburgin rata oli ensimmäinen ei-ovaalimainen katurata IndyCar Seriesissä.]] thumb|[[Circuit de Spa-Francorchamps, Belgia. Eau Rougen mutka yksi moottoriurheilun kuuluisimmista mutkista.]]
Oseania
thumb|[[Melbourne Grand Prix Circuit, Australia. Ainoa aktiivinen Formula 1:issä käytetty katurata Oseanian mantereella.]]
Interliga
Interliga oli kansainvälinen jääkiekkoliiga vuosina 1999–2007. Se perustettiin Alpenligan tilalle, kun sarjaan tuli joukkueita Alppien ulkopuolisista maista kaudeksi 1999–2000. Myös edellisen kauden kaikki italialaisjoukkueet jäivät pois sarjasta, eikä Italiasta sittemmin nähty joukkueita enää Interligassa. Liigassa pelasi sen kahdeksan kauden mittaisen historian aikana joukkueita Itävallasta, Kroatiasta, Puolasta, Jugoslavian liittotasavallasta (nyk. Serbia), Slovakiasta, Sloveniasta ja Unkarista.
Interligan kaudet olivat varsin lyhyitä ja liigan runkosarja kesti enimmillään 28 ottelua avauskaudella 1999–2000. Joukkueet pelasivat useimmiten myös omia kansallisia sarjojaan. Viimeisellä kaudellaan 2006–2007 Interligaa pelattiin kahdessa lohkossa, joista B-lohko edusti niin ikään alempaa sarjatasoa. Liigan suosio alkoi hiipumaan ja se lopetettiin vuoteen 2007. HK Jesenice, Olimpija Ljubljana ja Alba Volán Székesfehérvár siirtyivät kaudeksi 2007–2008 Itävallan pääsarja Erste Bank Eishockey Ligaan. Vuonna 2009 käynnistettiin myös Slohokej Liga, johon osallistui joukkueita Itävallasta, Kroatiasta, Serbiasta ja Sloveniasta.
Ainoana suomalaispelaajana Interligassa pelasi Olimpija Ljubljanan maalivahti Tommi Satosaari kaudella 2004–2005.
NHL-pelaajat
200px|thumb|right|Yli 900 NHL-ottelua pelannut [[Manny Malhotra pelasi NHL:n työsulkukaudella 2004–2005 slovenialaisjoukkue Olimpija Ljubljanan riveissä.]] NHL:n työsulku 2004–2005 toi Interligaan Olimpija Ljubljanan joukkueeseen Manny Malhotran, Matt Pettingerin ja Brian Willsien. Joukkueessa pelasi tuolloin myös ennestään NHL-kokemusta omannut John Jakopin. Muita tunnetuimpia NHL:ssä pelanneita liigassa oli kaudella 1999–2000 Villacher SV:ssä pelanneet Gino Cavallini sekä tappelijana tunnettu Gord Donnelly.
Seppo Matilainen
Seppo Juhani Matilainen (s. 28. lokakuuta 1941 Kuortane) on suomalainen aktiiviuransa lopettanut koripalloilija.
Matilainen pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Matilainen pelasi 18 ottelussa 4,7 pisteen keskiarvolla.
Matilainen harrasti jalkapalloa, kuntoliikuntaa ja filateliaa.
Uinnin lyhyen radan Euroopan-mestaruuskilpailut 2017
19. uinnin lyhyen radan Euroopan-mestaruuskilpailut järjestettiin Tanskan Kööpenhaminassa, Royal Arenalla 13.–17. joulukuuta 2017. Kilpailujen järjestäjänä toimi Euroopan uimaliitto LEN. Kisojen menestynein maa oli Venäjä, joka saavutti kaikkiaan 18 mitalia; yhdeksän kultaa, viisi hopeaa ja neljä pronssia.
Mitalitaulukko
Isäntämaa
Leila Denmark
Leila Alice Denmark (syntyjään Leila Alice Daughtry, 1. helmikuuta 1898 Portal, Bulloch County, Georgia – 1. huhtikuuta 2012 Athens, Georgia) oli yhdysvaltalainen lastenlääkäri.
Georgiassa syntynyt Denmark oli 1920–1930-luvuilla mukana kehittämässä rokotetta hinkuyskää vastaan. Hän julkaisi kirjan Every Child Should Have A Chance (1971).
Denmark vetäytyi eläkkeelle 103-vuotiaana. Denmark puhui ensimmäisten joukossa passiivisen tupakoinnin haitoista lapsille. Hän vältti sokerin syömistä. Hän piti maidon juomista epäterveellisenä ja suositeltavana juomana pelkästään vettä. Denmark piti suositeltavana syödä hedelmiä hedelmämehujen juomisen sijasta.
Denmark asui 106-vuotiaaksi Alpharettassa Georgiassa, mutta muutti sitten tyttärensä luokse Athensiin Georgiaan. Hän saavutti lisäjulkisuutta harvinaisen korkean ikänsä johdosta – hän vietti 113-vuotispäiväänsä helmikuussa 2011.
Denmark kuoli Athensissa 114-vuotiaana huhtikuussa 2012.
Laurindo Guizzardi
28. marraskuuta 2001 Guizzardi sai nimityksen Foz do Iguaçun piispaksi, jona hän toimi, kunnes jäi eläkkeelle 20. lokakuuta 2010.
Anthems to the Welkin at Dusk
Anthems to the Welkin At Dusk on norjalaisen black metal -yhtye Emperorin toinen albumi. Albumia pidetään yhtenä black metallin klassikoista.
Albumi ylsi ilmestyessään Suomen albumilistalla sijalle 28 ja sai runsaasti suosiota "parhaiten Suomessa myyneenä black metal -levynä" vuonna 1997. Yhtye pyydettiin myös haastatteluun suomalaiseen musiikkiohjelmaan Jyrkiin, jossa albumia kehuttiin ja luonnehdittiin musikaalisesti sensaatiomaiseksi omalaatuisen sävellyksen ja intensiivisen tunnelmansa vuoksi.
Kirjailija
thumb|200px|Itävaltalainen kirjailija [[Anna Kim lukemassa teostaan.]] thumb|200px|[[Hannu Mäkelä on yksi Suomen tuotteliaimmista kirjailijoista.]] Kirjailija on henkilö, joka kirjoittaa tai on kirjoittanut kirjoja, varsinkin kaunokirjallisia teoksia.
Parliament Square
pienoiskuva|400px|Parliament Square syyskuussa 2012. Parliament Square on aukio Lontoon Westminsterissä, Westminsterin sillasta länteen ja St. Jamesin puistosta itään. Nykyinen aukio valmistui vuonna 1951 George Grey Wornumin suunnitelmien pohjalta. Sen ympärillä sijaitsee useita suojeltuja rakennuksia ja Yhdistyneen kuningaskunnan hallinnon korkeimpia instituutioita. Koska aukiolla on Britanniassa suuri historiallinen ja symbolinen merkitys, siellä järjestetään usein mielenosoituksia.
Kirjailija
Kirjailijoiden liitot
Kirjailijaksi identifioitunut henkilö haluaa usein liittyä alan järjestöön vahvistaakseen näin ammatillista identiteettiään. Suomessa tällainen järjestö on Kirjailijaliitto, johon ”hyväksyminen edellyttää, että hakija on julkaissut sellaisia suomenkielisiä, taiteellisesti korkeatasoisia teoksia, että häntä niiden perusteella voidaan pitää kirjailijana”. Liitossa on noin 600 jäsentä.
Parliament Square
Historia
pienoiskuva|vasen|Näkymä Parliament Squaren poikki Pyhän Margaretin kirkolle ja Westminster Abbeylle (n. 1906). Parliament Squaren paikalla oli tiheään asuttuja kortteleita 1800-luvun alkuun asti, jolloin ne purettiin parlamentin päätöksellä. Tilalle syntynyt aukea alue, ”Westminsterin autiomaa”, jakaantui kolmeen osaan: Westminster Abbeyn pohjoispuoli oli kirkkomaata, kun taas Pyhän Margaretin kirkon ja Bridge Streetin väliselle alueelle perustettiin Garden Square -niminen aukio ja sen länsipuolelle puutarha-alue, joka ulottui lännessä Little George Streetille saakka.
Kirjailija
Kirjailijoiden liitot
Tietokirjailijoita yhdistävä järjestö on Suomen tietokirjailijat
Parliament Square
Historia
Garden Squarea alettiin pitää ympäristöönsä nähden liian vaatimattomana, kun uusi Westminsterin palatsi valmistui vuonna 1860. Palatsin luonut arkkitehti Charles Barry sai tehtäväkseen suunnitella aukion uudelleen vuosina 1866–1868. Samanaikaisesti alueen poikki rakennettiin Metropolitan District Railwayn metrolinja, jonka vuoksi jouduttiin tekemään laajoja kaivuutöitä. Barry suunnitteli alueen keskiöön Parliament Square Garden -nimisen puistoalueen, joka muodostui kahdesta nurmialueesta ja niille sijoitetuista valtiomiesten patsaista. Parliament Square Gardenin länsipuolelle tuli erillinen puistosaareke, Canning Enclosure, johon pystytettiin entisen pääministeri George Canningin patsas.
Kirjailija
Kirjailijoiden liitot
Kansainvälinen Pen on vuonna 1921 perustettu kansainvälinen kirjailijaliitto, joka puolustaa sananvapautta ja käyttää tunnettujen jäsentensä vaikutusvaltaa parantamaan oloja maissa, joissa kirjailijoiden oikeuksia loukataan.
Parliament Square
Historia
Seuraavan suuren muodonmuutoksen Parliament Square koki, kun George Grey Wornum vuonna 1948 sai tehtäväkseen suunnitella aukion uudelleen parantaakseen liikennejärjestelyjä ennen Festival of Britainia. Uusi aukio oli arvokkaan hillitty. Parliament Square Gardenia laajennettiin länteen päin pienentämällä Canning Greeniä. Suunnitelmiin sisältyi myös tiikkisiä puistonpenkkejä ja lyhtypylväitä, joita sijoitettiin aukiolle ja sen ympäristöön. Parliament Square Gardenissa muutettiin neljän pääministerin patsaan paikkoja, kun taas Canning Greenissä jätettiin Lincolnin ja Canningin patsaat entisille paikoilleen. Puistoalueille istutettiin muun muassa trumpettipuita, hortensioita ja atsaleoita. Muutostyöt valmistuivat huhtikuussa 1951.
Kirjailija
Suomalaisten kirjailijoiden tulot
Vuonna 2014 Kirjailijaliitolla oli noin 670 jäsentä. . Heidän kirjailijankeskitulonsa olivat 10 000 euroa vuodessa. Huonoimmin ansaitsevan neljänneksen mediaanitulo oli 500 euroa vuodessa, parhaiten ansaitsevan neljänneksen 5 000 euroa vuodessa. Kirjoittamistaan teoksista liiton jäsenet saavat noin 2 000 euroa vuodessa; loput 8 000 euroa tulevat apurahoista ja muista vastaavista lähteistä.
Parliament Square
Historia
Vuoden 1951 jälkeen Parliament Squarea on muutettu vain vähän. 1970-luvulla aukiolle lisättiin liikennevaloja ja perustukset lipputangoille. Uusia patsaita on lisätty kuusi: Jan Smuts (1956), Winston Churchill (1973), Nelson Mandela (2007), David Lloyd George (2007), Mahatma Gandhi (2015) ja Millicent Fawcett (2018). Vuonna 1999 Parliament Square Gardenin hallinta siirtyi Suur-Lontoon yleishallintoviranomaiselle, kun taas Canning Greenin hallinnasta vastaa Royal Parks.
Koska Parliament Squarella on Britanniassa suuri historiallinen ja symbolinen merkitys, siellä järjestetään usein mielenosoituksia. Yksi kuuluisimpia aukioon yhdistettyjä mielenosoittajia oli rauhanaktivisti Brian Haw, joka leiriytyi sinne kymmenen vuoden ajaksi 2001–2011.
Kuvaus
pienoiskuva|Näkymä Parliament Square Gardenin länsireunalle kohti Westminster Abbeyn pohjoista julkisivua. Parliament Square muodostuu Parliament Square Garden -nimisestä pääsaarekkeesta ja sen länsipuolella sijaitsevasta pienemmästä Canning Greenistä. Aukiota rajaavat Great George Street pohjoisessa, St Margaret Street idässä, Parliament Square Road etelässä ja Little George Street lännessä. Aukion itäpuolella on Westminsterin palatsi ja Big Ben, eteläpuolella Westminster Abbey ja Pyhän Margaretin kirkko, länsipuolella Middlesex Guildhall (nykyään Yhdistyneen kuningaskunnan korkein oikeus) ja Royal Institution of Chartered Surveyors ja pohjoispuolella Government Offices Great George Street, jossa toimii muun muassa Yhdistyneen kuningaskunnan valtiovarainministeriö. Westminsterin palatsi, Westminster Abbey ja Pyhän Margaretin kirkko ovat muodostaneet vuodesta 1987 lähtien Unescon maailmanperintökohteen.
Parliament Square Garden on muodoltaan pyöreäkulmainen neliö, jonka sivun pituus on noin 75 metriä. Yli puolet sen pinta-alasta on tasaista nurmialuetta, jolta avautuu näkymä sekä Westminster Abbeylle etelässä että Westminsterin palatsille idässä. Nurmialueesta länteen on kivilaatoilla päällystetty kävelytie, joka johtaa etelään kohti Westminster Abbeyn pohjoisovea. Tien länsipuolella on plataanirivistö ja kolmen pääministerin patsaat, jotka on asetettu katsomaan kohti parlamenttia. Ne esittävät etelästä pohjoiseen Robert Peelia, Benjamin Disraelia ja Edward Smith-Stanleyä. 2000-luvulla pääministerien patsaiden ja nurmialueen väliin on lisätty kolme uutta patsasta, jotka esittävät etelästä pohjoiseen Nelson Mandelaa, Mahatma Gandhia ja Millicent Fawcettia. Nurmialueesta pohjoiseen on toinen kivilaatoilla päällystetty kävelytie, joka johtaa itään kohti Big Beniä. Sitä reunustavat trumpettipuut ja varakreivi Palmerstonin, sotamarsalkka Jan Smutsin sekä pääministerien David Lloyd George ja Winston Churchill patsaat.
Canning Green muodostuu kiilanmuotoisesta nurmialueesta, jolle on sijoitettu Abraham Lincolnin ja George Canningin patsaat. Vuonna 2009 sen eteläosaa muokattiin hieman, jotta kulkua korkeimman oikeuden rakennukseen saatiin parannettua.
Patsaat
Aukiolla on kaksitoista patsasta, joista useille on myönnetty Grade II -luokan suojelukohteen asema:
Suojelu
Historic England myönsi Parliament Squarelle Grade II -luokan suojelukohteen aseman vuonna 1996. Suojeluperusteita oli useita:
Naisten Liiga -kausi 2015
Naisten Liiga -kausi 2015 oli vuonna 2006 perustetun jalkapallon Naisten Liigan yhdeksäs kausi. Kaikkiaan jalkapallon naisten Suomen mestaruudesta pelattiin 45. kerran.
Hallitseva mestari PK-35 voitti myös vuoden 2016 mestaruuden, liiganousija Ilveksen sijoittuessa hopealle ja Åland Unitedin pronssille. Liigasta putosivat VIFK ja Merilappi United, joiden tilalle nousivat TiPS ja ONS. VIFK oli tammikuussa nostettu sarjaan täydennysmenettelyn kautta, kun Kokkola Futis 10 ei täyttänyt liigalisenssiin vaadittavia taloudellisia kriteerejä.
Sarjajärjestelmä
Naisten Liigan kausi 2015 pelattiin kymmenen joukkueen kaksinkertaisena alkusarjana, jonka jälkeen kuusi parasta jatkoivat ylemmässä loppusarjassa ja neljä huonointa alemmassa loppusarjassa. Ylempi loppusarja pelattiin yksinkertaisena ja alempi kaksinkertaisena, niin että alkusarjan pisteet laskettiin mukaan molemmissa sarjoissa. Alemman loppusarjan neljänneksi sijoittunut putosi Naisten Ykköseen kaudeksi 2016 ja kolmas karsi liigapaikastaan Ykkösen toiseksi sijoittuneen kanssa.
Liigakarsinta
ONS nousi Naisten Liigaan kaudeksi 2016 yhteismaalein 5–1.
Joe Flanigan
thumb|Joe Flanigan [[San Diego Comic-Con International|San Diegon Comic-Conissa vuonna 2007.]]
Joe Flanigan (s. 5. tammikuuta 1967 Los Angeles, Kalifornia) on yhdysvaltalainen näyttelijä, joka tunnetaan parhaiten pääosastaan scifi-sarjassa Stargate Atlantis.
Elämäkerta
Joe Flanigan kasvoi pienellä tilalla Nevadassa lähellä Renoa. 14-vuotiaana hän aloitti opinnot sisäoppilaitoksessa Kalifornian Ojaissa, jossa näytteli koulun omassa versiossa Viettelysten vaunu -näytelmästä. Myöhemmin hän opiskeli Coloradon yliopistossa, jossa luki pääaineenaan historiaa ja näytteli nimiroolia Coriolanuksessa. Osan ensimmäisestä yliopistovuodestaan Flanigan vietti vaihto-oppilaana Pariisissa.
Valmistuttuaan Flanigan ryhtyi kirjoittajaksi ja työskenteli lyhyen aikaa newyorkilaisissa Interview- ja Town & Country -lehdissä. Ystäviensä kehotuksesta hän jatkoi opiskelua näyttelijöitä kouluttavassa Neighborhood Playhousessa ja muutti myöhemmin Los Angelesiin tehdäkseen uraa näyttelijänä.
Näyttelijänä
Flaniganin ensimmäinen rooli oli Danielle Steelin Family Album -romaaniin perustuvassa samannimisessä televisioelokuvassa vuonna 1994. Sittemmin hänellä on ollut lukuisia sivuosia ja vierailuja muun muassa sarjoissa Rakkaat siskot, Dawson’s Creek, Lemmen solmut, Vain yksi elämä, Pimeyden sydän, Batmanin tytär, Amyn lailla, Pelastaja ja C.S.I. Miami. Hän näytteli myös pääosaa televisioelokuvassa Sherman’s March (2000) sekä elokuvissa Farewell to Harry (2002) ja Thoughtcrimes (2003).
Vuodesta 2004 vuoteen 2009 Flanigan näytteli Stargate Atlantiksessa Yhdysvaltain ilmavoimien majuri/everstiluutnantti John Sheppardia. Hän myös käsikirjoitti sarjan toisen tuotantokauden jakson "Epiphany".
Yksityiselämä
Flanigan on ollut naimisissa näyttelijä-maalari Katherine Kousin kanssa vuodesta 1996. Parilla on kolme poikaa, Aidan, Truman ja Fergus. Flanigan perheineen asui Kanadan Vancouverissa, jossa Stargate Atlantista kuvattiin, ja Los Angelesissa sarjan ollessa tauolla.
Lefkímmi
Lefkímmi (myös Lefkími) on Kreikan kaupunki sekä samanniminen Etelä-Korfun kunnan kunnallisyksikkö (Δημοτική Ενότητα Λευκιμμαίων, Dimotikí Enótita Lefkimmaíon) ja entinen itsenäinen kunta. Se sijaitsee Korfun saarella, Korfun alueyksikössä Jooniansaarten alueella. Koko kunnallisyksikön väkiluku on 5 800 ja varsinaisen Lefkímmin kaupungin väkiluku 2 935 (vuonna 2011).
pienoiskuva|vasen|Lefkímmin satama. Lefkímmin kaupunki sijaitsee sisämaassa Korfun eteläosassa noin 40 kilometriä etelään Korfun kaupungista. Se on yksi saaren suurimmista asutuksista. Kaupungin satamasta on lauttayhteys Manner-Kreikan Igoumenítsaan. Lefkímmin kunnallisyksikkö käsittää saaren koko eteläpään.
Lefkímmi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Etelä-Korfun kuntaa.
Kunnallisyksikön osat
Lefkímmin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Likainen tusina
Likainen tusina on vuonna 1967 ensi-iltansa saanut sota- ja toimintaelokuva. Elokuvan on ohjannut Robert Aldrich, ja pääosissa näyttelevät Lee Marvin ja Ernest Borgnine.
Juoni
Elokuva kertoo majuri John Reismanista, joka saa tehtäväkseen kouluttaa 12 kuritonta vankia vaaralliseen tehtävään. Vangeista osa on määrätty pakkotyöhön, ja jotkut on tuomittu jopa kuolemaan. Reismanin pitää kouluttaa vangit riskialttiiseen iskuun, jonka tarkoituksena on surmata ranskalaisessa linnassa mahdollisimman paljon korkeita saksalaisia upseereita aivan Normandian maihinnousun alla. Jos tehtävä onnistuu, jokainen henkiin jäänyt vanki saa armahduksen. Kun Reisman aloittaa tehtävänsä, suurin osa vangeista vastustaa häntä, mutta pian heidän yhteistyönsä alkaa toimia. Joukkoa aletaan kutsua nimellä ”likainen tusina”.
Jatko-osat
Elokuva sai kolme televisiolle tehtyä jatko-osaa: Likainen tusina 2 – viimeinen tehtävä (The Dirty Dozen: Next Mission, 1985), Likainen tusina 3 (The Dirty Dozen: The Deadly Mission, 1987) ja Likainen tusina 4 (The Dirty Dozen: The Fatal Mission, 1988).
Animal Restaurant (mobiilipeli)
Animal Restaurant on DH-Publisherin vuonna 2019 julkaisema mobiilipeli. Peli on saatavilla Android- ja iPhone-puhelimille.
Pelissä Chef Gumi -nimisen kissan omistamaa ravintolaa kehitetään alkeellisesta yhden pöydän kuppilasta kohti yhä hienompaa ravintolaa. Maksuvälineenä toimii turska, jolla metsän eläimet maksavat ravintola-annoksensa. Turskilla voi ostaa uusia kalusteita ja ruokalajeja sekä palkata lisää henkilökuntaa.
Pelin edetessä erilaiset tehtävät ja uudet asiakkaat tuottavat tähtiä, joita tarvitaan uusien, parempilaatuisten kalusteiden ja esineiden ostoon. Tähtien lukumäärä määrittää, mitä tuotteita voi ostaa. Ostoksia voi osittain rahoittaa katselemalla mainoksia. Ravintolasalin lisäksi toimintaa voi laajentaa avaamalla mm. sushibuffetin, take away- myymälän ja terassin.
Antônio Zattera
Antônio Zattera (25. heinäkuuta 1899 – 15. lokakuuta 1987) oli brasilialainen roomalaiskatolinen piispa. Hänet vihittiin papiksi 12. elokuuta 1923 ja nimitettiin Pelotasin hiippakunnan piispaksi 31. tammikuuta 1942. Piispaksi vihkiminen seurasi 31. toukokuuta. Pääkonsekraattorina toimi João Batista Becker, jota avustivat José Baréa ja Cândido Julio Bampi.
Zattera osallistui Vatikaanin toiseen kirkolliskokoukseen. Hän erosi tehtävistään piispana 1. syyskuuta 1977.
Zattera perusti Pelotasin katolisen yliopiston.
Heinkel He 178
Heinkel He 178 oli saksalainen, toisen maailmansodan aikainen, Heinkel Flugzeugwerken kehittämä maailman ensimmäinen suihkukoneen prototyyppi.
Heinkel Flugzeugwerke rahoitti Hans Joachim Pabst von Ohainin tekemää suihkuvoimalaitetutkimusta 1930-luvun alussa. Syyskuussa 1937 Heinkelin tehtaalla Rostockissa koekäytettiin ensimmäistä saksalaista suihkuturbiinia. Siitä kehitettiin HeS 3-moottori, jonka työntövoima oli noin 4 500 Newtonia. Heinkelillä työskennellyt lentokoneinsinööri Sigfried Gunther suunnitteli koelentokoneen, jossa uutta moottorityyppiä kokeiltiin. Heinkel He 178 -mallinimen saanut prototyyppi lensi ensi kerran 27. elokuuta 1939 koelentäjä Erich Warsitzin ohjaamana. Lento oli ensimmäinen suihkumoottorin voimalla lennetty lento.
Kone esiteltiin Reichsluftfahrtministeriumia johtaneille Ernst Udetille ja Erhard Milchille 1. marraskuuta 1939, mutta parhaita mäntämoottorikoneita hitaampana se ei herättänyt heissä kiinnostusta. Heinkelin tehdas oli valtiojohtoisessa järjestelmässä valittu valmistamaan ja kehittämään vain pommikoneita, ja osittain tästä syystä Heinkelin myöhemmin kehittämä He 280 ei päässyt sarjatuotantoon.
Prototyyppi sijoitettiin koelentojen jälkeen Deutsches Technikmuseumiin Berliiniin, jossa se tuhoutui liittoutuneiden ilmahyökkäyksessä vuonna 1943.
Tekniset tiedot
pienoiskuva|He 178 -jäljennös
Antti Horttana
Antti Eerikki Horttana (s. 19. helmikuuta 1988 Jämsä) on suomalainen basisti, säveltäjä, multi-instrumentalisti sekä musiikinopettaja. Hän toimii basistina ja taustalaulajana progressiivista metallia soittavassa Anthriel-yhtyeessä, sekä Bilebändi HighLightsissa. Levytyshistoriaan kuuluu Anthrielin lisäksi muun muassa yhtyeet Nephilim, ForMe Dable, Unscaled Seven , Enthring , Tantalize, Connections ja Scythe of Orion. pienoiskuva Horttana on säveltänyt muun muassa taustamusiikin lyhytelokuvaan Siljan suviyö, tunnussäveliä tv-sarjoihin Maisan ja Nikon luksusmatkat ja Alanyan sankarit sekä lukuisia muita teoksia yrityksille markkinointitarkoituksiin sekä yksityisille henkilöille omiin tarpeisiin.
Bihor (piirikunta)
Bihor on piirikunta Romanian Crișanan historiallisessa maakunnassa. Piirikunnan pääkaupunki on Oradea. Sen pinta-ala on 7 544 km² ja siellä on noin 573 691 asukasta (vuonna 2014).
Maantiede
Piirikunnan pinta-ala on yhteensä 7 544 km². Sen alue on Körösjoen valuma-aluetta.
Bihorin piirikunta rajautuu idässä Sălajin, Clujin ja Alban piirikuntiin, pohjoisessa Satu Maren piirikuntaan, etelässä Aradin piirikuntaan ja lännessä Unkarin Hajdú-Biharin lääniin.
Väestö
Vuoden 2011 väestönlaskennassa piirikunnassa oli 549 752 asukasta ja sen väestötiheys oli 72 asukasta neliökilometrillä. 48,6 % piirikunnan väestöstä asuu taajamissa, mikä on alle Romanian keskiarvon.
Piirikunnan asukkaista romanialaisia on 67,38 %, unkarilaisia 25,96 %, romaneja 5,01 %, slovakkeja 1,22 % ja saksalaisia 0,19 %.
IX Equilibrium
IX Equilibrium on norjalaisen black metal -yhtyeen Emperorin kolmas ja toiseksi viimeinen albumi.
A. J. Cook
Andrea Joy Cook (s. 22. heinäkuuta 1978) on kanadalainen näyttelijä. Hän on esiintynyt muun muassa elokuvissa Virgin Suicides (1999) ja Final Destination – viimeinen määränpää 2 (2003). Hänellä oli rooli myös televisiosarjassa Criminal Minds – FBI-tutkijat. Sarjassa hän esiintyi kaikilla 15 tuotantokaudella pääroolissa.
Buddusò
Buddusò on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 3 871 asukasta (vuonna 2016) ja sen pinta-ala on 176,84 neliökilometriä. Se sijaitsee 700 metrin korkeudella merenpinnan yläpuolella.
A. J. Cook
Ontarion Oshawassa syntynyt ja Whitbyssä kasvanut Cook kuuluu mormoneihin. Hän aloitti näyttelijänuransa teini-ikänsä lopussa.
Cook on ollut vuodesta 2001 naimisissa Nathan Andersonin kanssa, ja heillä on vuonna 2008 syntynyt poika.
Ilkka Näsänen
Ilkka Toivo Raineri Näsänen (s. 20. lokakuuta 1942 Oulu) on suomalainen aktiiviuransa lopettanut koripalloilija.
Oulun NMKY:n kasvatti Näsänen pelasi miesten SM-sarjassa Turun Riennossa kolme kautta ja kasvattajaseurassaan yhden kauden sen esiintyessä ensimmäistä kertaa pääsarjatasolla kaudella 1966–1967. ONMKY-kausi oli Näsäsen pääsarjauran tehokkain: hän teki 15,9 pistettä ottelua kohden.
Näsänen voitti NMKY:n Euroopan mestaruuden vuosina 1967 ja 1969. Hän pelasi myös kaksi A-nuorten maaottelua.
Kissakettu
Kissakettu eli preeriakettu (Vulpes velox) on Pohjois-Amerikassa tavattava pienikokoinen kettu. Sitä esiintyy Suurten tasankojen preerioilla osissa Kanadaa ja Yhdysvaltoja. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.
Taksonomia
pienoiskuva|vasen|Lepäilevä kissakettu eläintarhassa. pienoiskuva|vasen|Kissakettu luonnossa. Kissaketun kuvaili tieteelle Thomas Say vuonna 1823. Pohjoisia populaatioita on aiemmin pidetty omana alalajinaan, pikkukissakettuna (Vulpes velox hebes). Nykyisin lajia pidetään monotyyppisenä, eli sitä ei jaeta alalajeihin. Jotkin tutkijat pitävät kissakettua ja toista kettulajia Vulpes macrotis yhtenä samana lajina.
Koko ja ulkonäkö
Kissakettu on pienikokoinen kettu. Naaraat ovat hieman uroksia pienempiä. Urosten paino on 2–2,5 kg ja naaraiden 1,6–2,3 kg. Urosten ruumiin pituus on 50–54,5 cm ja naaraiden 47,5–54 cm. Korkeus on 30–32 cm. Talviturkki on paksu ja väritykseltään tummanharmaa ja keltaisenruskea. Kesäturkki on lyhyempi ja väritykseltään välillä punertavampi. Kurkku, rinta ja vatsa ovat valkoisia. Päässä kissaketulla on suuret korvat ja mustaa karvoitusta kuonon molemmin puolin. Häntä on pitkä ja tuuhea. Hännänpää on musta.
Levinneisyys ja elinympäristö
Kissakettua tavataan Pohjois-Amerikan Suurten tasankojen alueella Kanadan Albertassa, Saskatchewanissa ja Manitobassa, sekä Yhdysvaltojen Montanassa, Wyomingissa, Pohjois-Dakotassa, Etelä-Dakotassa, Nebraskassa, Kansasissa, Coloradossa. Oklahomassa, Teksasissa ja New Mexicossa. Fossiilien perusteella sitä on aikanaan tavattu myös Iowassa ja Missourissa. Joitakin havaintoja on tehty Minnesotassa.
Kissaketun elinympäristö käsittää ruohikkopreeriaa enintään suurin piirtein 1 000 metrin korkeuksiin merenpinnasta Kalliovuorten juurilla. Paikoitellen niitä on tavattu viljellyillä alueilla.
Elintavat
Kissakettua tavataan yleensä pareina. Kettuparit pariutuvat pitkäksi aikaa. Ne liikkuvat yleensä hämärässä metsästäen etenkin auringonnousun ja laskun aikaan. Päivisin niitä saattaa havaita lepäilemässä pesäkolojensa suulla. Kissaketuilla on useita eri pesiä, joita ne käyttävät eri vuodenaikoina. Pesäkolot ovat tärkeitä suojapaikkoja petoeläimiltä ja pentujen kasvatukselle. Kissakettu pystyy juoksemaan jopa 60 km/h. Sen ääntelyihin lukeutuvat hyrinä, murahdukset, vingahdukset ja haukahdukset.
Kissaketut käyttävät ravinnokseen esimerkiksi hiiriä, pumpulihäntäkaniineja ja raatoja, sekä satunnaisemmin tilaisuuden tarjoutuessa lintuja, hyönteisiä, matelijoita, sammakkoeläimiä ja pieniä nisäkkäitä. Kissakettujen petoeläimiä ovat kojootti, mäyrä, maakotka ja punailves.
Kissaketut lisääntyvät joulukuun ja helmikuun välillä. Esiintymisalueen pohjoisosissa lisääntyminen painottuu myöhemmille kuukausille. Pennut syntyvät 50–53 päivän kuluttua ja pentuja on yleensä 1–6. Molemmat vanhemmat osallistuvat pentujen kasvattamiseen ja emo imettää niitä 6–7 viikkoa. Sukukypsiä niistä tulee 1–2 vuoden ikäisinä. Kissaketut elävät luonnossa 3–6-vuotiaiksi ja vankeudessa 14-vuotiaiksi.
Uhat ja suojelu
Kansainvälinen luonnonsuojeluliitto eli IUCN on määritellyt pienkorvaketun elinvoimaiseksi lajiksi. 1900-luvun alkupuolella se oli hävinnyt osasta levinneisyysaluettaan. Kanadasta laji katosi vuonna 1938 ja Yhdysvalloissa se hävisi Montanan, Pohjois-Dakotan, Nebraskan, Kansasin ja Oklahoman osavaltioista. Kissakettuja on palautettu sittemmin luontoon alueille, josta ne olivat aiemmin hävinneet. Lajia uhkaavat elinympäristöjen häviäminen, metsästäminen ja myrkyttäminen. Kannan uskotaan kuitenkin olevan vakaa. Kanadassa laji on luokiteltu uhanalaiseksi.
Lola Glaudini
pienoiskuva|Lola Glaudini vuonna 2016. Lola Glaudini (s. 24. marraskuuta 1971 New York) on yhdysvaltalainen näyttelijä. Hänellä on ollut rooleja muiden muassa televisiosarjoissa Criminal Minds – FBI-tutkijat ja Sopranos.
Rodrigo Prieto
Rodrigo Prieto Stambaugh (s. 23. marraskuuta 1965 México, Meksiko) on meksikolainen elokuvaaja. Hän on kuvannut esimerkiksi Alejandro González Iñárritun, Spike Leen, Oliver Stonen, Ang Leen, Pedro Almodóvarin, Ben Affleckin ja Martin Scorsesen ohjaamia elokuvia.
Teemu Lehtinen
pienoiskuva|Teemu Lehtinen Vero2013-tapahtumassa Helsingissä. Teemu Lehtinen (s. 3. heinäkuuta 1961, Espoo) on Veronmaksajain Keskusliiton toimitusjohtaja.
Lehtinen on koulutukseltaan valtiotieteen tohtori ja diplomi-insinööri. Lehtisen vuonna 1998 julkaistussa kansantaloustieteen alan väitöskirjassa, The Distribution and Redistribution of Income in Finland 1990-1993, tarkasteltiin 1990-luvun alkuvuosien laman vaikutuksia tulonjakoon ja tulojen uudelleenjakoon Suomessa.
Hänellä on useita luottamustehtäviä ja hän on toiminut useissa verotuksen kehittämistä koskevissa asiantuntijatehtävissä.